
Da li Mi možete preporučiti neki program za učenje arapskog jezika ili je možda bolje da se upišem na kurs,kako bih Časni Kuran mogao da učim kako je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** Muhammed sallallahu alejhi we sellem, preneo.


* 
* 
* 
* 
* 
* 
* 

 
Program za učenje arapskog jezika

Iz pitanja se razumije da ti hoćeš da naučiš ono što se kod nas zove sufara (uvod u kur’ansko pismo), a ne ***[arapski](https://pitajucene.com/search/arapski/questions/ "Arapski search")*** jezik. Najbolje je ako imaš mogućnosti da ideš na kurs ili kod nekoga ko poučava kur’anskom pismu i učenju Kur’ana. Jer trebaš znati da se čitanje Kur’ana kod muslimana uvijek uzimalo usmeno i da čovjek ne može potpuno ispravno naučiti čitanje Kur’ana a da ga neko ne preslušava i ispravlja. A ako nemaš druge mogućnosti onda trebaš učiti sa interneta, kaseta, programa koji su namijenjeni za tu svrhu.


PITANJE: Moji roditelji su hrišćani (pravoslavci), a verovatno ste upoznati sa običajem slavljenja Božića, Uskrsa i Slava, pa me interesuje kakav bi moj odnos prema svemu tome trebao da bude. Za Slavu nam u kuću dolaze gosti, kada svome ocu oko svega pomažem, a ne bih želeo da učinim nečto sto bi ih uvredilo jer to nisu zaslužili.


ODGOVOR: Nije dozvoljeno muslimanu da sudjeluje u proslavljanju nemuslimanskih praznika, niti da pokazuje radost i sreću povodom tih praznika. Nije mu dozvoljeno da obustavi svoje uobičajene poslove u tim danima svejedno bili ti poslovi vjerski ili dunjalučki jer je to od zabranjenog oponašanja nevjernika i njihovo pomaganje na batilu (neistini). Potvrđeno je od Poslanika, sallallahu alejhi ve sellem, da je rekao u rivajetu od Ibn Omera, radijallahu anhuma: “Ko oponaša jedan narod on je od njih” (bilježi ga Ebu Davud a vjerodostojnim ga ocjenjuju Iraki i Albani a dobrim Ibn Hadžer). Takođe, kaže Uzvišeni: “Jedni drugima pomažite u dobročinstvu i čestitosti, a ne sudjelujte u grijehu i neprijateljstvu; i bojte se Allaha, jer Allah strašno kažnjava“. (El-Maide, 2)


Znači, ovi šerijatski tekstovi upućuju da je muslimanima zabranjeno oponašanje nemuslimana u njihovim vjerskim običajima, kao i učestvovanje i pomaganje u tome. Jer su njihovi vjerski običaji zasnovani na kufru, širku, iskrivljenom tumačenju i batilu, a oponašanje, učestvovanje i pomaganje nemuslimana u tome predstavlja vid potvrđivanja, saglasnosti i potpomaganja onoga na čemu su od batila, a to muslimanu nije dozvoljeno.


Ti svojim roditeljima možeš da činiš dobročinstvo na drugi način a ne učestvovanjem i potpomaganjem u onome što je zabranjeno u Islamu. Takođe, nije ti dozvoljeno da im budeš poslušan u ovome jer to predstavlja poslušnost stvorenju u griješenju Stvoritelju. Kaže ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u vjerodostojnom hadisu: “Nema poslušnosti stvorenju u neposlušnosti Stvoritelju” (bilježi ga Ahmed, Ibn Huzejme, Taberani i ostali).


Naravno, ti trebaš na najljepši način da objasniš svojim roditeljima zašto ne možeš da učestvuješ sa njima i da im pomažeš u tome. A ako nema drugog načina nađi neke izgovore da izbjegneš učestvovanje u takvim prilikama. Molimo Allaha da ti olakša te situacije.


Odgovorio na pitanje:  

Mr.***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***


